SCN แรงดีนิวไฮต่อเนื่อง-เป้าใหม่ 15.50 บ.รับผลดีเข้าคำนวณดัชนี MSCI small cap
SCN แรงดีนิวไฮต่อเนื่อง-เป้าใหม่ 15.50 บ.รับผลดีเข้าคำนวณดัชนี MSCI small cap ณ เวลา 14.40 น.อยู่ที่ 14.50 บาท บวก 0.60 หรือ 4.32% มูลค่าการซื้อขาย 469.81 ล้านบาท
25 พ.ค. 2558

ผู้สื่อข่าวรายงานว่า ราคาหุ้น บริษัท สแกน อินเตอร์ จำกัด (มหาชน) หรือ SCN ณ เวลา 14.40 น.อยู่ที่ 14.50 บาท บวก 0.60 หรือ 4.32% มูลค่าการซื้อขาย 469.81 ล้านบาท โดยเปิดตลาดที่ 14.00 บาท ระหว่างวันปรับตัวขึ้นแตะระดับสูงสุดที่ 14.60 บาท และปรับตัวแตะระดับต่ำสุดที่ 13.90 บาท
 
บล.ฟินันเซีย ไซรัส ระบุในบทวิเคราะห์(25 พ.ค.) MSCI Index Semi-annual Review การปรับเปลี่ยนหุ้นอิงราคาปิด 29 พ.ค. นี้ มีหุ้น small cap ของไทย 14 ตัวเข้าคำนวณในดัชนีคือ BA, BEAUTY, CBG, EPG, IMPACT, IFEC, MTLS, PLANB, PTG, SIM, SCN, TSE, UNIQ, WORK
บล.กสิกรไทย แนะเทคนิครอบบ่าย หุ้นแนะนำภาคบ่าย: เก็งกำไร SCN หลังราคาหุ้นทะลุแนวต้านขึ้นมา เพื่อเล็งขึ้นไปแบ่งทำกำไรที่ 15.30-15.40 stop loss ในเชิงกลยุทธ์เมื่อหลุด 13.70 ลงมา
บล.ธนชาต แนะเทคนิครอบบ่าย “ซื้อ” SCN ราคาหุ้นทำจุดสูงสุดใหม่ได้ หลังขึ้นทะลุผ่านรูปแบบสามเหลี่ยม Ascending เส้นค่าเฉลี่ย 7-14-21 ตัดกันยืนยันแนวโน้มขึ้น มีแนวต้านแรกบริเวณ 14.50 บาท และเป้าหมายถัดไปที่บริเวณ 15.50 บาท